ועדת הכנסת, כנסת 20, פרוטוקול מספר 345, 2018-03-12 14:45

מכלוף מיקי זוהר: אני מתכבד לפתוח את הדיון שעצרנו קודם עקב התחלת ישיבות הסיעה.

מכלוף מיקי זוהר: זו ישיבה חדשה, בהתאם למה שאומרת מנהלת הוועדה.

יואל חסון: למה אין ייעוץ משפטי פה?

<אתי בן יוסף: היא כבר באה.

<אתי בן יוסף: היא קפצה לוועדת הכספים לרגע.

מכלוף מיקי זוהר: אני מבקש לדון ברביזיה על בקשת יושב-ראש ועדת החוקה, חוק ומשפט להקדמת הדיון בהצעת חוק לצמצום השימוש במזומן, התשע"ח-2015, לפני הקריאה השנייה והשלישית.

מכלוף מיקי זוהר: מתכבד יואל חסון, מגיש הרביזיה, לנמק את בקשתו.

יואל חסון: אדוני היושב-ראש, מה שאנחנו חווים בשעות האחרונות, אתה כל פעם אומר לעצמך אם יש שיא חדש של התנהלות הקואליציה או התנהלות מי שמחזיקים בהגה הקואליציה, ואנחנו כל פעם מופתעים משיאים חדשים ומהתנהלות חדשה, ומעבירים פה כל מיני חוקים בלוחות זמנים לא הגיוניים ולא נורמליים, בלי באמת דיון אמיתי, כאשר לחוקים האלה יש השפעה מכרעת על הכלכלה הישראלית ועל כולנו.

יואל חסון: מה גם שהכול נעשה בצורה שהיא מאוד חסרת ודאות.

יואל חסון: אף אחד בכלל לא יודע אם יש תקציב, אין תקציב, אם נעביר תקציב, לא נעביר תקציב, סדר היום הוא המלצה בלבד.

יואל חסון: לכן אני חשבתי שרביזיה היא הזדמנות טובה עבורכם - - -

מכלוף מיקי זוהר: אתה יודע שאין הסתייגויות לחוק הזה?

יואל חסון: אני יודע הכול.

יואל חסון: היא הזדמנות עבורכם לחשוב אולי להגיד או להצהיר בפני חברי הכנסת והכנסת מה אתם רוצים, מה המטרות שלכם, מה סדר היום האמיתי, עם מה אנחנו צריכים להתמודד, אם אנחנו באמת נערכים לתקציב, לא נערכים לתקציב, אם רפורמת המזומן הזאת תעבור ומצד שני לא יעבור תקציב, מה המשמעות של זה.

יואל חסון: יש פה משמעויות מאוד מאוד רחבות שהן פוליטיות והן גם קואליציוניות, ואני חשבתי שטוב שתהיה רביזיה שתאפשר לכם את הזמן לדון.

יואל חסון: אם אין לכם מה לחדש לנו בנושא הזה, אדוני, אז אני מצטער שאתם ממשיכים לזלזל בסדר היום של הכנסת וחברי הכנסת, ולא לדעת.

יואל חסון: ולכן בואו נצביע.

מכלוף מיקי זוהר: מי בעד הרביזיה?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: בעד – מיעוט

מכלוף מיקי זוהר: הרביזיה לא אושרה.

מכלוף מיקי זוהר: שלושה בעד.

מכלוף מיקי זוהר: ארבעה נגד.

מכלוף מיקי זוהר: הרביזיה לא התקבלה.

מכלוף מיקי זוהר: סדרי הדיון בחוק התקציב והצעת חוק המדיניות הכלכלית לשנת התקציב 2019 בקריאה השנייה והשלישית – אנחנו רוצים להציע בתיאום עם האופוזיציה את סדרי הדיון הבאים: התחלת הדיון תהיה מחר ב-11:15, סוף הדיון יהיה ביום רביעי בשעה 14:00, הדיון יהיה ברצף, ואז יהיו הסיכומים ומשם נעבור להצבעות.

מכלוף מיקי זוהר: לגבי הצבעות שמיות, נכבדי, כמה הצבעות שמיות האופוזיציה?

מכלוף מיקי זוהר: - - -

יואל חסון: עד חמש.

מכלוף מיקי זוהר: עד חמש הצבעות שמיות.

<ארבל אסטרחן: חמש על כל החוקים ביחד?

מכלוף מיקי זוהר: על כל החוקים.

יואל חסון: וזה יכול להיות דיון משולב על הכול?

<ארבל אסטרחן: זה יכול להיות כי זה קשור לחוק התקציב.

יואל חסון: הערה.

יואל חסון: הזמן הזה של הדיון שאנחנו הסכמנו באופוזיציה הוא זמן האופוזיציה.

יואל חסון: השאלה היא לכם, הקואליציה, יש הסתייגויות או שאתם תיקחו זמן?

מכלוף מיקי זוהר: לא.

יואב קיש: לא, יש הסתייגויות לקואליציה.

<ירדנה מלר-הורוביץ: בפעם הקודמת החלטתם על שלושה רבעים מהזמן לאופוזיציה ורבע מהזמן לקואליציה.

יואב קיש: זה הגיוני.

יואב קיש: מיקי, אתה צריך זמן לקואליציה.

יואב קיש: אנשים רוצים לדבר.

יואל חסון: יש לכם הסתייגויות?

מכלוף מיקי זוהר: יש, לא הרבה.

מכלוף מיקי זוהר: אנחנו נחלק את זה, שלושה רבעים ורבע.

יואל חסון: שליש ושני שליש.

יואל חסון: אני לא מוכן שליש ושליש.

מכלוף מיקי זוהר: אתם לא תצליחו למלא את כל החלון הזה.

יואל חסון: מה אתה אומר?

יואל חסון: רוצה לנסות אותנו?

יואל חסון: רוצה עוד יום?

מכלוף מיקי זוהר: נו, נראה.

יואל חסון: בוא נעשה עוד יום.

מכלוף מיקי זוהר: אם זה היה תלוי בי, מצדי, עוד יומיים.

יואל חסון: יש פה עניין שאם מחלקים את הזמנים והם ירצו לדבר, צריכים לחלק את זה באופן שווה.

יואל חסון: לא שבלילה לא יבואו לדבר ויבואו לדבר רק בסוף.

מכלוף מיקי זוהר: נחלק את זה באופן שווה.

מכלוף מיקי זוהר: אנחנו נעביר שמות, אנחנו נדבר עם חברי הקואליציה.

מכלוף מיקי זוהר: להערכתי, לא הרבה ידברו.

מכלוף מיקי זוהר: אנחנו נשאיר לכם את הבמה.

יואל חסון: אבל לא יהיה מצב שהקואליציה תבוא לקראת הסוף ותקבל את הזמן שלה.

יואל חסון: ממש לא.

יואל חסון: היא צריכה להיות לאורך כל הדיון באופן שוויוני.

<ארבל אסטרחן: בפעם שעברה היה רשום שמסגרת הזמן תחולק על ידי מזכירות הכנסת כך שיהיה שלושה רבעים לאופוזיציה ורבע לקואליציה.

מכלוף מיקי זוהר: זה מה שנעשה גם הפעם.

יואל חסון: איך שלושה רבעים ורבע?

יואב קיש: זה הגיוני.

<ירדנה מלר-הורוביץ: ככה זה היה.

<ירדנה מלר-הורוביץ: גם בשעת שאלות זה מה שעושים, שלוש רבעים ורבע.

מכלוף מיקי זוהר: אז סיכמנו.

<ארבל אסטרחן: אותו דבר, שלושה רבעים ורבע?

מכלוף מיקי זוהר: כן.

<ארבל אסטרחן: שואלת פה העוזרת של חברת הכנסת אורלי לוי אבקסיס איך היא תקבל את הזמן שלה - - -

מכלוף מיקי זוהר: אנחנו ניתן לה אותו על חשבון הקואליציה.

רויטל סויד: ארבל, מיקי, אבל שיהיה ברור שהרבע הזה שזור לאורך כל שעות הדיון.

רויטל סויד: הרבע הזה הוא לא בסוף, הוא שזור לאורך כל הדיון.

יואב קיש: ברור.

יואב קיש: מזכירות הכנסת תחלק את זה שווה בשווה.

מכלוף מיקי זוהר: כן.

מכלוף מיקי זוהר: מזכירות הכנסת תחלק את זה באופן שוויוני.

<קריאות: - - -

מכלוף מיקי זוהר: שתדבר עם רכז האופוזיציה ותסכם איתו.

יואל חסון: לא, לא.

יואל חסון: בואו נפתור את העניין של אורלי פה.

יואל חסון: ברור ש-40 שעות לא תקבלו.

יואל חסון: זה ברור.

יואל חסון: כמה זמן היא אמורה לקבל אם מחלקים את העניין באופן יחסי?

מכלוף מיקי זוהר: תחלק את זה בחמישים ומשהו, זה מה שמגיע לה.

<ארבל אסטרחן: הדיון ייפתח בהצגת ההצעה על ידי - - -

יואב קיש: חצי שעה לכל אחד.

יואב קיש: חצי שעה מספיק לה?

<קריאות: - - -

<ארבל אסטרחן: צריך לכתוב את הכול בצורה מסודרת.

<ארבל אסטרחן: פתיחת הדיון תהיה על ידי יו"ר ועדת הכספים ויושבי-ראש הוועדות האחרות.

<ארבל אסטרחן: ואז יתחיל הדיון המשולב של הנמקת ההסתייגויות, כלומר, רק מי שיגיש הסתייגויות יוכל לדבר.

<ארבל אסטרחן: זה משהו שאנחנו צריכים להדגיש כי זה תמיד נשאל.

<ארבל אסטרחן: ח"כ שלא הגיש הסתייגות, לא יוכל לדבר כי זה דיון בהנמקת הסתייגויות.

<ארבל אסטרחן: מה שנקבע פה זה מסגרת זמנים אחרת, אבל אם יש ח"כים מהקואליציה שלא הגישו הסתייגויות, הם לא יוכלו לדבר.

<ירדנה מלר-הורוביץ: ואותו הדבר מהאופוזיציה.

<ארבל אסטרחן: מזכירות הכנסת תחלק את הזמן בין חברי הכנסת, שלושה רבעים לאופוזיציה ורבע לקואליציה.

<קריאה: ובפיזור, נכון?

<ירדנה מלר-הורוביץ: כן.

<ארבל אסטרחן: כן, נגיד את זה.

<ארבל אסטרחן: ואז הדיון נמשך באופן רציף.

<ארבל אסטרחן: אם אין חבר כנסת שרוצה לנמק, עושים הפסקה.

<ירדנה מלר-הורוביץ: יש לי שאלה.

<ירדנה מלר-הורוביץ: אם אני מנהלת ישיבה בלילה ואני רואה שאין לי נואמים.

<ירדנה מלר-הורוביץ: רק כך אני אדע אם אני עושה הפסקה, או מי יגיד לי שעושים הפסקה?

רויטל סויד: אם הנואם הבא בתור לא נמצא, וקבוע לו זמן, או זה שאחריו, אז עושים הפסקה.

<ארבל אסטרחן: ואם נמצא מישהו שאמור לדבר בעוד שעתיים?

<ירדנה מלר-הורוביץ: זה מה שאני שואלת.

רויטל סויד: אז בוודאי שאפשר לעשות את ההחלפות האלה.

<ארבל אסטרחן: אפשר.

<ארבל אסטרחן: רק אם לא נמצא אף חבר כנסת, אז יוצאים להפסקה.

<ארבל אסטרחן: אם יוצאים להפסקה, מתי תתכנס המליאה ביום רביעי?

<ארבל אסטרחן: לא, נגיד שהמליאה נסגרה ביום שלישי באחת בלילה.

יואב קיש: תשע בבוקר.

מכלוף מיקי זוהר: תשע בבוקר.

<ארבל אסטרחן: בתשע בבוקר היא תיפתח להמשך הדיון.

<ארבל אסטרחן: בשעה שתיים יהיה סיכום על ידי – אני אגיד לך מה היה בפעם שעברה – ראש האופוזיציה, יו"ר ועדת הכספים ושר האוצר כל אחד 20 דקות.

<ארבל אסטרחן: וההצבעות יחלו לא לפני השעה שלוש.

<ארבל אסטרחן: אחרי דברי הסיכום יחלו ההצבעות.

יואב קיש: יש הגבלה לכמות הצבעות?

<ירדנה מלר-הורוביץ: בפעם הקודמת קיבלתם הסכמה לגבי כמות ההסתייגויות שמצביעים עליהן.

מכלוף מיקי זוהר: נכון.

מכלוף מיקי זוהר: על כמה הסתייגויות אתה רוצה להצביע?

יואל חסון: אין לנו תשובה עדיין.

מכלוף מיקי זוהר: אנחנו צריכים לסכם את זה עכשיו.

יואב קיש: כמה הסתייגויות יש?

מכלוף מיקי זוהר: כמה הסתייגויות בכלל יש?

<קריאה: לא יודעים.

<קריאה: הם עדיין לא הצביעו.

<ארבל אסטרחן: - - - כי עוד לא הצביעו על זה בכלל.

<ארבל אסטרחן: אם הדיון המשולב נגמר לפני שתיים, זאת אומרת נפתח בתשע בבוקר ונגמרו הדוברים לפני שתיים, אז בפעם שעברה סוכם שיוקדמו דברי הסיכום לקראת ההצבעות ובלבד שתימסר לחברי הכנסת הודעה של שעתיים מראש על כך, ובמידת הצורך תהיה הפסקה.

<ארבל אסטרחן: זה גם בסדר?

יואל חסון: מאה אחוז.

<ירדנה מלר-הורוביץ: מצוין.

<ארבל אסטרחן: בפעם שעברה דובר על כך שחלק מההנמקה תהיה אחרי שיתחילו ההצבעות.

<ארבל אסטרחן: הצבעות שמיות – אמרתם, עד חמש לכל צד על כל הנושאים ביחד.

<ארבל אסטרחן: לא יוגשו יותר מחמש בקשות לכל צד להצבעה שמית על כל הנושאים שעל סדר היום יחד.

<ארבל אסטרחן: עוד דבר שהיה בפעם שעברה, זה הצבעות על הסתייגויות.

יואל חסון: הערה לגבי הצבעה שמית – צריך שבכל זאת תהיה חלוקה בין קואליציה לאופוזיציה.

יואל חסון: זה אומר שיש חמישה בסך הכול, אבל לדעתי הקואליציה לא יותר משניים, ואנחנו לא יותר משלושה.

<קריאה: לא, חמש לכל צד.

יואל חסון: אה, חמש וחמש?

יואב קיש: אין לך בעיה.

יואב קיש: השאלה היא בסוף להגביל את כמות ההצבעות, כי גם זה - - -

יואל חסון: חשבתי שזה חמש לכולם - - -

יואב קיש: מיקי, אתה חייב הגבלה לכמות ההצבעות.

יואב קיש: יכול להיות לך אלף הצבעות ואתה לא תגמור.

<ארבל אסטרחן: בפעם שעברה מה שהוסכם לגבי מה שאמר ח"כ קיש זה שתהיה הצבעה על כל ההסתייגויות שהממשלה או הקואליציה יבקשו, ולא יותר מ-220 הסתייגויות שהאופוזיציה תבקש על כל הנושאים.

מכלוף מיקי זוהר: אני חייב לסגור מספר.

מכלוף מיקי זוהר: אם אתה רוצה 250, אז תעשה 250.

יואל חסון: לא, אין לי כלום.

יואל חסון: אני לא יודע מה יש ומה אין.

מכלוף מיקי זוהר: אבל אני לא יכול שתגיד לי בסוף 2,000.

מכלוף מיקי זוהר: זה לא מתאים.

מכלוף מיקי זוהר: זה לא יקרה.

מכלוף מיקי זוהר: אז אני אומר, תגיד מספר מקסימלי שנראה לך שאיתו אתה חי, ומזה אפשר רק לרדת.

<קריאות: - - -

מכלוף מיקי זוהר: זה היה דו שנתי בפעם שעברה.

מכלוף מיקי זוהר: אתה לא יכול להשאיר את זה פתוח.

יואב קיש: מיקי, המספר שהגבלנו אז נבע מחשיבה שאם הם מאריכים את הדיון, הממשלה נופלת כי הם חוצים את דד ליין.

יואב קיש: פה במקרה הזה, יאריכו את הדיון בעוד שבוע-שבועיים, כאילו מה אנחנו יכולים לעשות?

יואב קיש: לדעתי, עם הבנה ג'נטלמנית אפשר לעצור את זה - - -

מכלוף מיקי זוהר: 350?

מכלוף מיקי זוהר: בסדר, אז 350.

יואב קיש: אין חשש לנפילת הממשלה על התרגיל שאז פחדנו ממנו.

<ארבל אסטרחן: 350 הסתייגויות על כל הנושאים.

<קריאות: - - -

יואל חסון: עד 350.

מכלוף מיקי זוהר: עד 350.

<ארבל אסטרחן: וצריך פטור מחובת הנחה לתקציב ולהסדרים.

מכלוף מיקי זוהר: אני מצביע על הכול בהצבעה אחת.

מכלוף מיקי זוהר: אין בעיה, יש כאן הסכמות.

מכלוף מיקי זוהר: מי בעד הצעת סדרי הדיון והפטורים כפי שהציעה היועצת המשפטית ארבל?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: סדרי הדיון ופטורים מחובת הנחה אושרו.

מכלוף מיקי זוהר: ההחלטה התקבלה.

מכלוף מיקי זוהר: אני מגיש על ההצעה הזו רביזיה.

יואל חסון: זו היתה הצבעה רק על הפטור.

מכלוף מיקי זוהר: על הכול.

מכלוף מיקי זוהר: על הפטור ועל סדרי הדיון.

יואל חסון: עושים פה בלגן.

יואל חסון: רביזיה, בסדר?

מכלוף מיקי זוהר: אני גם הגשתי רביזיה.

יואל חסון: כי אתם עושים פה בלגן.

מכלוף מיקי זוהר: מהתחלה.

מכלוף מיקי זוהר: אתה רוצה הצבעה נפרדת?

יואל חסון: בבקשה, הצבעה נפרדת.

יואל חסון: הסכמנו על סדרי דיון.

יואל חסון: אני לא אצביע נגד מה שהסכמתי.

מכלוף מיקי זוהר: אז הצבעה על הפטורים.

מכלוף מיקי זוהר: מי בעד הפטורים?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: פטורים מחובת הנחה אושרו.

מכלוף מיקי זוהר: ההחלטה התקבלה.

מכלוף מיקי זוהר: עכשיו אנחנו עוברים לסדרי הדיון.

מכלוף מיקי זוהר: מי בעד סדרי הדיון?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: סדרי הדיון אושרו.

מכלוף מיקי זוהר: ההחלטה התקבלה, ואני מגיש רביזיה על סדרי הדיון.

יואב קיש: גם על הפטור אתה חייב.

מכלוף מיקי זוהר: בסדר.

יואל חסון: אני מגיש רביזיה על הפטורים.

מכלוף מיקי זוהר: את הרביזיה על שני הסעיפים אני קובע לשעה 15:32.

יואל חסון: על שתי הרביזיות?

כן, ב-15: <1.

כן, ב-15: הצעת חוק בתי המשפט (תיקון מס' 76), התשע"ד-2014 (מ/873)>

מכלוף מיקי זוהר: בקשת יושב-ראש ועדת החוקה לדיון בהצעת חוק הסמים המסוכנים (עבירת קנס מיוחדת - הוראת שעה), התשע"ח-2018 – רגע, והיה גם חוק בתי המשפט.

יואב קיש: סמים מסוכנים זה לא הוא.

ניסן סלומינסקי: סמים מסוכנים זה לא אני.

יואב קיש: תצביע על סעיף ד', מיקי.

יואב קיש: שחרר אותנו מסעיף ד'.

מכלוף מיקי זוהר: על בתי המשפט לא הצבענו.

<אתי בן יוסף: על בתי המשפט הצבענו.

מכלוף מיקי זוהר: לא, לא הצבענו.

מכלוף מיקי זוהר: הצבענו על בתי המשפט?

מכלוף מיקי זוהר: הם הגישו רביזיה לא על בתי המשפט.

<אתי בן יוסף: הגישו רביזיה על המזומן.

מכלוף מיקי זוהר: על המזומן, ואת זה הפלנו.

מכלוף מיקי זוהר: אבל על בתי המשפט לא הצבענו.

מכלוף מיקי זוהר: אז נצביע עכשיו על בתי המשפט.

מכלוף מיקי זוהר: מה אומר אדוני?

מכלוף מיקי זוהר: זה היה מהדיון הקודם.

ניסן סלומינסקי: פנו אלינו מהנהלת בתי המשפט וממשרד המשפטים.

ניסן סלומינסקי: היום הרכב של שלושה שופטים, אם הוא צריך להתכנס, זה לפעמים לוקח תשעה חודשים או יותר, וסומנו שש עבירות שבהם הם מבקשים שהדיון יהיה לא בפורום של שלושה אלא בפורום של שופט אחד, ואז אפשר תוך חודשיים-שלושה.

ניסן סלומינסקי: ויש מקרים, נניח עם נשים שבאו לארץ והן אמורות לעזוב, שבכלל לא יספיקו.

ניסן סלומינסקי: ולכן הבקשה היא גם לחסוך זמן מכל המערכת, גם לייעל את העבודה, וגם בין כה וכה זה אותם דברים שבמצב רגיל היה מספיק שופט אחד רק בגלל ההחמרות שהיו, העונש קפץ, ורוצים להחזיר את זה שיהיה בפני שופט אחד ולא שלושה שופטים.

ניסן סלומינסקי: זו הצעת ייעול שאושרה בוועדה.

ניסן סלומינסקי: היתה שם, נדמה לי גם מרב מיכאלי, ואנוכי, ושנינו אישרנו את זה.

ניסן סלומינסקי: זה לטובת המערכת, בקשה של המערכת.

ניסן סלומינסקי: זה פשוט מתבקש וחוסך המון זמן למערכת.

מכלוף מיקי זוהר: מי בעד מתן הפטור לחוק בתי המשפט?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: בעד – רוב

מכלוף מיקי זוהר: הבקשה אושרה.

מכלוף מיקי זוהר: ארבעה בעד, שלושה מתנגדים.

מכלוף מיקי זוהר: ההחלטה התקבלה.

מכלוף מיקי זוהר: אנחנו עוברים לקביעת ועדה לדיון בהצעת חוק הסמים המסוכנים (עבירת קנס מיוחדת – הוראת שעה), התשע"ח-2018.

<ארבל אסטרחן: פקודת הסמים המסוכנים נדונה בוועדת החוקה.

ניסן סלומינסקי: לא, לא.

ניסן סלומינסקי: זה לא נדון.

מכלוף מיקי זוהר: לא, לא.

מכלוף מיקי זוהר: זה קביעת ועדה לדיון בהצעת חוק הסמים המסוכנים.

יואב קיש: אני רוצה להציג את זה.

יואב קיש: אני אגיד רגע במה מדובר.

<ארבל אסטרחן: הסמים המסוכנים - - - וועדת החוקה.

יואב קיש: ממש לא החוקה.

יואב קיש: ארבל, את לא בכיוון.

<ארבל אסטרחן: למה?

יואב קיש: אני אגיד לך מה זה.

יואב קיש: הציג את זה השר לביטחון הפנים.

<ארבל אסטרחן: ראיתי שהוא ביקש לוועדת העבודה.

יואב קיש: נכון, ולא לוועדת החוקה, כי זה השר לביטחון הפנים, וזה ועדת הפנים.

מכלוף מיקי זוהר: אבל אני חושב שזה קשור למשטרה, העניין הזה.

<ארבל אסטרחן: השר בכלל לא אמור לקבוע לאיזו ועדה זה הולך.

יואב קיש: מיקי, אני אסביר בדיוק במה מדובר.

יואב קיש: חבל שחבר הכנסת אלי אלאלוף לא פה - - -

מכלוף מיקי זוהר: הוא לא דיבר איתי בכלל על החוק.

יואב קיש: תקשיב, הוא לחוץ על זה מאוד.

יואב קיש: זה החוק שמדבר על הקנאביס, על היערכות המשטרה לקנאביס.

יואב קיש: לא נעים לי.

יואב קיש: אני אומר לך, אתה מציע לי פה משהו שאני מאוד אשמח ורוצה, אבל אני מרגיש לא הוגן כלפי אלי אלאלוף.

מכלוף מיקי זוהר: רחל, איפה נדב?

מכלוף מיקי זוהר: אני צריך את נדב פה דחוף כי אני צריך להחליט מה לעשות עם זה.

יואב קיש: זה לא שייך לוועדת החוקה.

יואב קיש: או שזה אצל אלי או שזה אצלי.

ניסן סלומינסקי: זה שייך אלינו?

<ארבל אסטרחן: כן.

יואב קיש: מה פתאום?

יואב קיש: פקודת המסים?

יואב קיש: מה פתאום, ארבל?

מכלוף מיקי זוהר: איפה נדב?

מכלוף מיקי זוהר: אני צריך אותו דחוף.

יואב קיש: איפה אלי אלאלוף?

מכלוף מיקי זוהר: אני צריך הפסקה של חמש דקות.

מכלוף מיקי זוהר: אני צריך לדבר עם נדב, העוזר של שר האוצר, לראות מה אני מסכם איתו על הוועדות האלה ואז אני אהיה חכם יותר.

מכלוף מיקי זוהר: אני חוזר לישיבה בעניין קביעת ועדה לדיון בהצעת חוק הסמים המסוכנים.

מכלוף מיקי זוהר: קודם כל, אני מודיע, סעיף ד' יורד מסדר היום.

יואב קיש: לא, בוא תצביע נגד, שהיא לא תבוא מחר ותבקש עוד פעם.

מכלוף מיקי זוהר: אנחנו נדבר על זה.

מכלוף מיקי זוהר: בינתיים זה יורד מסדר היום.

מכלוף מיקי זוהר: אתה תהיה במעקב כל הזמן במיילים של ועדת הכנסת איזה - - -

יואב קיש: לא, נו, מיקי.

יואב קיש: אז גם אני אתחיל לעשות לך פה שמח.

יואב קיש: או שמסכמים משהו או שלא.

מכלוף מיקי זוהר: יואב - - -

יואב קיש: מיקי, זה לא מקובל.

מכלוף מיקי זוהר: יואב - - -

יואב קיש: אתה מוריד את זה מסדר היום וזה לא חוזר, בסדר.

מכלוף מיקי זוהר: אני לא יודע להגיד לך אם זה לא חוזר.

יואב קיש: לא, לא מקובל.

מכלוף מיקי זוהר: אני מוריד את זה מסדר היום, ואנחנו נדבר.

יואב קיש: תקשיב, אין הצבעה על ותמ"ל היום וגמרנו.

יואב קיש: אם זה מה שאתם רוצים, ככה נתנהג.

מכלוף מיקי זוהר: תעשה מה שאתה רוצה.

מכלוף מיקי זוהר: קביעת ועדה לדיון - - -

יואב קיש: לא, אני מציע לדבר עם נדב.

מכלוף מיקי זוהר: אני לא מדבר עם נדב.

מכלוף מיקי זוהר: קביעת ועדה לדיון בהצעת חוק הסמים המסוכנים – אתה יודע מה העניין?

מכלוף מיקי זוהר: העניין הוא שעכשיו אתה מתנהג - - -

יואב קיש: לא, אתה לא בסדר.

יואב קיש: היית אומר לי, זה ירד ולא יחזור, תודה, נגמר הדיון.

יואב קיש: אבל אתה מחזיק אותי כאילו אתה משחק איתי משחקים.

מכלוף מיקי זוהר: יואב, אתה מתנהג כמו ילד.

יואב קיש: אני מתנהג כמו ילד?

יואל חסון: לא, די, תפסיקו.

יואל חסון: אפילו אני לא רוצה שתריבו ככה.

מכלוף מיקי זוהר: למה?

מכלוף מיקי זוהר: כי אתה יודע שאני לא עושה שום דבר בלי לדבר איתך ובלי לתאם איתך.

מכלוף מיקי זוהר: עכשיו אתה בלחץ כאילו אני אעלה את זה בלי שתדע ואני אנסה לעשות לך מחטף.

מכלוף מיקי זוהר: אתה יודע שזה לא יקרה, נכון?

מכלוף מיקי זוהר: אז למה אתה מתנהג עכשיו כמו אני לא יודע מה?

מכלוף מיקי זוהר: תירגע.

יואל חסון: אני יכול לפשר פה?

יואב קיש: אני אסביר.

יואב קיש: מיקי - - -

מכלוף מיקי זוהר: אני לא אעלה את זה בלי שאתה תדע ובלי שאתה תסכים.

מכלוף מיקי זוהר: אז אני אומר לך, הכול בסדר.

יואב קיש: אוקיי, זה בסדר.

מכלוף מיקי זוהר: זה תמיד היה.

יואב קיש: אוקיי, קיבלתי.

יואב קיש: מקבל את ההתחייבות שלך.

מכלוף מיקי זוהר: סעיף ד' יורד כרגע מסדר היום.

יואב קיש: מיקי, אני רוצה להתייחס לזה לפני הצבעה.

יואב קיש: חבר הכנסת אלי אלאלוף לא נמצא פה.

יואב קיש: אני והוא בדין ודברים על העניין הזה.

יואב קיש: אני מבקש לא להחליט עכשיו כי אני יודע להגיע איתו לפתרון.

מכלוף מיקי זוהר: מה, לוועדה משותפת?

יואב קיש: לא.

יואב קיש: תן לי להגיע איתו לפתרון.

יואב קיש: הוא אפילו לא ענה לטלפון.

יואב קיש: הוא לא נמצא פה.

יואב קיש: מן הראוי שתיתן לי לפתור את זה איתו.

יואב קיש: תאמין לי, זה יסתדר.

מכלוף מיקי זוהר: אז אני אעביר את זה ואגיש על זה רביזיה.

מכלוף מיקי זוהר: ניסן, אתה מתעקש על החוק הזה?

ניסן סלומינסקי: שמעת אותי אומר מילה?

מכלוף מיקי זוהר: לא.

מכלוף מיקי זוהר: הלאה.

מכלוף מיקי זוהר: אז אני עובר להצבעה.

מכלוף מיקי זוהר: מי בעד העברת הצעת חוק הסמים המסוכנים לוועדת?

מכלוף מיקי זוהר: - - -

יואב קיש: אני לא מצביע.

יואב קיש: אני לא מצביע בניגוד למה שאני רוצה.

יואב קיש: אני מוכן לא להצביע נגד, אבל אני לא אצביע בעד.

מכלוף מיקי זוהר: אז אני אעלה את סעיף ד' להצבעה?

יואב קיש: תעשה מה שאתה רוצה.

יואב קיש: אני לא אצביע בעד.

יואב קיש: אמרתי לך, אני מוכן לרביזיה שלך.

ניסן סלומינסקי: מיקי, תדחה את זה - - -

יואב קיש: תדחה את זה, מיקי.

יואב קיש: מה הלחץ?

מכלוף מיקי זוהר: אני מעלה את סעיף ד' לסדר היום.

יואב קיש: אין בעיה.

מכלוף מיקי זוהר: אני אעלה אותו.

יואב קיש: לא יהיה ותמ"ל היום.

יואב קיש: מיקי, אני לא צוחק.

מכלוף מיקי זוהר: אני לא חושש מהוותמ"ל עכשיו.

יואב קיש: בסדר, לא אכפת לי.

מכלוף מיקי זוהר: אני צריך פה הצבעה קואליציונית.

יואב קיש: שמעת את היועץ המשפטי שאמר לך שזה צריך להיות בוועדת הפנים, כולם שמעו.

יואב קיש: זה הרקע המקצועי הנכון.

יואב קיש: תעשה מה שאתה רוצה, מיקי.

ניסן סלומינסקי: מה, הסמים?

יואב קיש: לא.

יואב קיש: סעיף ד'.

מכלוף מיקי זוהר: ערב הבחירות, זה מה שאתה רוצה לעשות?

יואב קיש: ד' סגרנו, ו-ג' אני אסתדר איתו.

מכלוף מיקי זוהר: ערב הבחירות, פריימריז על הראש.

יואל חסון: למי יש יותר מִפקד פה?

מכלוף מיקי זוהר: לי.

יואב קיש: אנחנו במילא ביחד.

יואב קיש: זה לא משנה.

מכלוף מיקי זוהר: בדרך הזאת אתה יודע איפה אנחנו נהיה.

יואב קיש: בסדר, אז גם אם צריך, נילחם.

יואב קיש: אין בעיה.

מכלוף מיקי זוהר: לא, אני לא אלחם בך.

יואב קיש: גם אני לא.

יואל חסון: די, נו.

יואל חסון: הרגע הוא חזר ממנוחה.

יואל חסון: די.

מכלוף מיקי זוהר: לא, לא.

מכלוף מיקי זוהר: אני רגוע.

מכלוף מיקי זוהר: אתה עושה אותי חולני.

מכלוף מיקי זוהר: הכול בסדר.

יואל חסון: לא, אני דואג לך.

מכלוף מיקי זוהר: אתה רוצה שנלך מכות ואני אראה לך שאני יותר חזק?

יואב קיש: מיקי, בקיצור, את ג' תעזוב.

יואב קיש: אם הוא לא רוצה את זה, אני ואלי מגיעים לפתרון בלי שאתה בוועדה.

מכלוף מיקי זוהר: מה אתה הולך להצביע לגבי חוק הסמים המסוכנים?

ניסן סלומינסקי: רוצה להקים ועדה משולשת?

מכלוף מיקי זוהר: אתה מתכוון להצביע?

ניסן סלומינסקי: לאן אתה רוצה?

מכלוף מיקי זוהר: לוועדת העבודה והרווחה.

ניסן סלומינסקי: בסדר.

ניסן סלומינסקי: אני אצביע כמו הקואליציה למרות שהוא טוען שזה צריך להיות אצלנו.

מכלוף מיקי זוהר: יואב?

יואב קיש: אני לא מצביע על זה.

מכלוף מיקי זוהר: אני רוצה להעביר את זה לאלי אלאלוף, במקום לוועדה של יואב או של - - -

יואב קיש: במילא תהיה רביזיה, מיקי.

מכלוף מיקי זוהר: אז אני אצביע רביזיה ואני אפיל אותה.

מכלוף מיקי זוהר: אין לכם עמדה?

מכלוף מיקי זוהר: מי בעד העברת חוק הסמים המסוכנים?

יואל חסון: רגע, אני יכול התייעצות סיעתית?

מכלוף מיקי זוהר: התייעצות סיעתית.

מכלוף מיקי זוהר: אני חוזר לדיון.

מכלוף מיקי זוהר: מי בעד העברת הדיון בהצעת חוק הסמים המסוכנים לוועדת העבודה, הרווחה והבריאות?

מכלוף מיקי זוהר: בעד – רוב

מכלוף מיקי זוהר: ההצעה אושרה.

מכלוף מיקי זוהר: ההחלטה התקבלה.

<קריאות: - - -

יואל חסון: רביזיה.

מכלוף מיקי זוהר: אני מתכבד לחדש את הישיבה בעניין הרביזיה שהוגשה על ידי חברי חבר הכנסת יואל חסון.

מכלוף מיקי זוהר: אנא נמק את הרביזיה.

יואל חסון: על מה הרביזיה?

מכלוף מיקי זוהר: לעניין הפטורים.

דוד ביטן: הוא שואל אותך על מה הרביזיה?

דוד ביטן: הוא הגיש את הרביזיה.

יואל חסון: דוד, אני יודע.

יואל חסון: זה על הפטור.

יואל חסון: נראה לך שאני לא יודע?

דוד ביטן: הצלחת לבלבל את היו"ר.

מכלוף מיקי זוהר: הוא הצליח לבלבל את היו"ר.

דוד ביטן: רגע, תתחיל, בית המשפט העליון.

יואל חסון: אני אשמח מאוד להעביר לבית המשפט העליון - - -

רויטל סויד: למנות את דוד ביטן לשופט העליון.

רויטל סויד: שמרן, שישמר את הקו השמרני.

מכלוף מיקי זוהר: טוב, חברים, אני רוצה להצביע על הרביזיה.

מכלוף מיקי זוהר: יואל, אתה מוכן, בבקשה, לנמק את הרביזיה שלך?

יואל חסון: אני לא יכול - - -

מכלוף מיקי זוהר: לא להפריע ליואל חסון לנמק את הרביזיה שלו.

יואל חסון: אני רוצה לומר לך, אדוני היושב-ראש, שאם אני משווה את תקופתך כיושב-ראש ועדת הכנסת לתקופתו של חבר הכנסת ביטן, בתקופת חבר הכנסת ביטן היה לי הרבה יותר זמן דיבור, היתה הרבה יותר סובלנות לטענות שלי, היתה הרבה יותר אפשרות להשמיע את קול האופוזיציה, ואני מציע לך שתיקח דוגמה מדמוקרט כמו דוד ביטן.

רוברט אילטוב: ליברל, ליברל.

מכלוף מיקי זוהר: ההערה נרשמה.

רויטל סויד: הרסת לו את המועמדות לעליון עכשיו, כשאמרת שהוא דמוקרט.

רויטל סויד: אנחנו לא רוצים דמוקרטים בעליון.

יואל חסון: אני מבקש שתדע לך שהוא הגן יותר על זכותי לדבר.

יואל חסון: רק מול דבר אחד לא הסתדרתי אף פעם, זה מול ההפרעות שלו, שהוא היה מפריע לי לדבר.

איילת נחמיאס ורבין: אבל אתה יודע, זה המקום שהוא לא מפלה, הוא היה מפריע לכולם - - -

מכלוף מיקי זוהר: אז אדוני סיים את הנימוקים?

יואל חסון: לא, עוד לא התחלתי.

מכלוף מיקי זוהר: אז אנא נמק.

מכלוף מיקי זוהר: איך היה כתוב כשהיינו ילדים?

מכלוף מיקי זוהר: אנא, פרט, הסבר ונמק.

דוד ביטן: הוא מנמק.

דוד ביטן: מה אתה רוצה?

דוד ביטן: אתה לא יכול להגיד לו מה לנמק.

יואל חסון: כפי שאמרתי בנושאים אחרים, הבעיה כאן היא שאנחנו מתבקשים לאשר כל מיני תהליכים שקשורים לתקציב, ואין לנו בכלל מושג אם התקציב הזה באמת יעלה ויידון.

יואל חסון: יש כאן משחק כפול, שמצד אחד, ממשיכים רגיל כאילו הכול בסדר, אבל בחדרים אחרים יש עולם אחר.

יואל חסון: ויכול להיות שבכלל כל מה שקורה כאן זה ביטול זמן, זה ביטול זמן וזלזול גם בחברי הכנסת וגם בזמן של חברי הכנסת, בהתנהלות.

יואל חסון: אני חושב שראש הממשלה צריך לצאת מהבונקר שהוא נמצא בו ופשוט להגיד מה הוא רוצה, ולא לשחק משחקים.

יואל חסון: להגיד, אני רוצה תקציב, אני רוצה להמשיך בממשלה, או, אני רוצה בחירות, אני לא רוצה להמשיך את הממשלה.

דוד ביטן: היה כתוב ב-ynet.

יואל חסון: היה כתוב ב-ynet, בסדר.

יואל חסון: אני רוצה את ראש הממשלה מדבר לעם, לציבור, לכנסת, ואנחנו היום בדיון 40 חתימות, יהיו לנו הרבה דברים להגיד לראש הממשלה בפניו, ואני מקווה שהדברים שנאמר לו מספיק יגרו אותו לומר סוף סוף את האמת ומה הוא רוצה, ולהפסיק להוביל את כולנו באף.

יואל חסון: וכשנדע מה הוא רוצה, נדע לפעול בדיוק ההיפך ממה שהוא רוצה, אדוני, כי אנחנו לא כלי המשחק של נתניהו.

יואל חסון: כשאני אדע מה נתניהו רוצה בדיוק, אני אדאג שאנחנו נעשה הפוך, כי מה שנתניהו רוצה היום זה בדיוק מה שהציבור במדינת ישראל לא צריך.

מכלוף מיקי זוהר: אדוני, אני חייב לומר שההערה שהערת לי בתחילת דבריך לגבי זמן הדיבור אכן נגעה ללבי, ולא בכדי אפשרתי לך לדבר כל כך הרבה.

יואל חסון: תודה רבה.

מכלוף מיקי זוהר: אני מתכוון לשמור על הקו הזה, ולאפשר לך לדבר כמה שתרצה, ובלבד שלא תרגיש מקופח ולו לשנייה אחת.

מכלוף מיקי זוהר: ועל כן אני עובר להצבעה.

מכלוף מיקי זוהר: מי בעד הרביזיה?

מכלוף מיקי זוהר: שירים את ידו.

מכלוף מיקי זוהר: מי נגדה?

מכלוף מיקי זוהר: בעד – מיעוט

מכלוף מיקי זוהר: הרביזיה לא אושרה.

מכלוף מיקי זוהר: הרביזיה לא התקבלה.

מכלוף מיקי זוהר: תודה רבה.

מכלוף מיקי זוהר: הישיבה נעולה.